प्यालेसको जित बीबीसीको प्रत्यक्ष प्रसारणमा
लुका मिलिभोजेभिच र जोर्डन एयुले पहिलो हाफमा गरेको गोल मद्दतमा क्रिस्टल प्यालेसले बर्नमाउथलाई शनिबार राति २–० ले हरायो । यो बीबीसीमा प्रत्यक्ष प्रसारित इंग्लिस प्रिमियर लिगको पहिलो खेल पनि रह्यो ।
लन्डन — लुका मिलिभोजेभिच र जोर्डन एयुले पहिलो हाफमा गरेको गोल मद्दतमा क्रिस्टल प्यालेसले बर्नमाउथलाई शनिबार राति २–० ले हरायो । यो बीबीसीमा प्रत्यक्ष प्रसारित इंग्लिस प्रिमियर लिगको पहिलो खेल पनि रह्यो ।हारले बर्नमाउथको रेलिगेसनबाट बच्ने संघर्ष अझ कठिन भएको छ । कोरोना भाइरस संक्रमणको महामारीबीच फेरि सुरु भएको लिगका चार खेल बीसीसीले देखाउने भएको हो ।असामान्य स्थितिमा लिग देखाउने मौका पाएको बीबीसीले यसअघि खेलका प्रमुख अंश मात्र देखाउँदै आएको थियो । शनिबार रातिको अर्को खेलमा एडम ट्राओरेबाट प्रेरित उल्भ्सले वेस्ट ह्यामलाई २–० ले पराजित गर्‍यो ।यस्तै अन्य खेलमा ब्राइटनले आर्सनललाई २–१ ले स्तब्ध पार्‍यो भने वाटफोर्ड र लेस्टरबीचको खेल रोमाञ्चक १–१ को बराबरीमा टुंगियो । 